Anduk Tatinggal
Oleh : Ian Gancank (NSL-06, Palangkaraya)
Julak Ibus ni ngarannya urang tuha leh, ingatan sidin ni mulai bakurang. Jadi satiap imbah mandi di batang, ada haja pakakas mandi nang tatinggal, udul lah, sikat gigi lah, gigi palsu lah, mun sabun mandi tu hudahnya pang. Jadi sakira kadada nang tatinggal lagi, julak ni bacari akal, dua batang ruku habis, hanyar tatamu caranya.
“Nah, baik ku ulahakan daptar ja,” jar sidin, “napa-napa nang dibawa.”
Singkat kisah, tuntung bamandi, diitihi sidin daptar catatan nang diulah tadi. Udul, sikat gigi, gigi palsu, sabun, tapih, simpak, sampu, “Nah siip dah!! Kadada lagi nang tatinggal,” jar sidin.
Lalu ai sidin kaluar pada batang banyu, pina musti ha bajalan manuju ka rumah.
“Uyy lak!” jar Acil Inur, “batampai banar nih lah?”
“Gajah pian lak,” jar Ijak jua.
“Nah kanapa ni?” jar julak bingung.
Kada lawas tatamu julak bini nang handak mandi turun ka batang. “Umai lih ka, kada supan kah? Awak tuha maka batatampai pakakas?” jar julak bini.
Batambah bingung ai Julak Ibus, babaya diitihi ka bawah, haraw kada ba’andukan sidin. Sakalinya kada ingat mancatat anduk sidin nih.
bjn_Latn ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn